EL
27.3.2023
Επίσημη Εφημερίδα της Ευρωπαϊκής Ένωσης
C 112/31
Απόφαση του Γενικού Δικαστηρίου της 8ης Φεβρουαρίου 2023 — Carpatair κατά Επιτροπής (Υπόθεση T-522/20) (1) (Κρατικές ενισχύσεις – Αερομεταφορές – Μέτρα που έθεσε σε εφαρμογή η Ρουμανία υπέρ του αερολιμένα της Timișoara – Μέτρα που έθεσε σε εφαρμογή ο αερολιμένας της Timișoara υπέρ της Wizz Air και των αεροπορικών εταιριών που τον χρησιμοποιούν – Απόφαση με την οποία διαπιστώνεται εν μέρει ότι δεν υφίσταται κρατική ενίσχυση υπέρ του αερολιμένα της Timișoara και των αεροπορικών εταιριών που τον χρησιμοποιούν – Αερολιμενικά τέλη – Προσφυγή ακυρώσεως – Κανονιστική πράξη – Ατομικός επηρεασμός – Ουσιώδης επηρεασμός της ανταγωνιστικής θέσης – Άμεσος επηρεασμός – Έννομο συμφέρον – Παραδεκτό – Άρθρο 107, παράγραφος 1, ΣΛΕΕ – Επιλεκτικός χαρακτήρας – Πλεονέκτημα – Κριτήριο του ιδιώτη επιχειρηματία) (2023/C 112/39) Γλώσσα διαδικασίας: η αγγλική Διάδικοι Προσφεύγουσα: Carpatair SA (Timişoara, Ρουμανία) (εκπρόσωποι: J. Rivas Andrés και A. Manzaneque Valverde, δικηγόροι) Καθής: Ευρωπαϊκή Επιτροπή (εκπρόσωποι: F. Tomat και C. Georgieva) Παρεμβαίνοντες υπέρ της καθής: Wizz Air Hungary Légiközlekedési Zrt.
(Wizz Air Hungary Zrt.)
(Βουδαπέστη, Ουγγαρία) (εκπρόσωποι: E. Vahida, S. Rating και Ι.-Γ.
Μεταξάς-Μαραγκίδης, δικηγόροι), Societăţii Naţionale «Aeroportul Internaţional Timişoara — Traian Vuia» SA (AITTV) (Ghiroda, Ρουμανία) (εκπρόσωποι: V. Power και R. Hourihan, solicitors)
Αντικείμενο Με την προσφυγή που άσκησε βάσει του άρθρου 263 TFUE, η προσφεύγουσα ζητεί την ακύρωση της απόφασης (ΕE) 2021/1428 της Επιτροπής, της 24ης Φεβρουαρίου 2020, σχετικά με την κρατική ενίσχυση SA.
31662 — C/2011 (πρώην NN/2011) την οποία έθεσε σε εφαρμογή η Ρουμανία για τον Διεθνή Αερολιμένα της Timişoara — Wizz Air (ΕΕ 2021, L 308, σ. 1), κατά το μέρος που κρίθηκε με αυτήν ότι ορισμένα μέτρα δεν συνιστούν κρατικές ενισχύσεις κατά την έννοια του άρθρου 107, παράγραφος 1, ΣΛΕΕ.
Διατακτικό Το Γενικό Δικαστήριο αποφασίζει: 1) Ακυρώνει το άρθρο 2 της απόφασης (ΕE) 2021/1428 της Επιτροπής, της 24ης Φεβρουαρίου 2020, σχετικά με την κρατική ενίσχυση SA.
31662 — C/2011 (πρώην NN/2011) την οποία έθεσε σε εφαρμογή η Ρουμανία για τον Διεθνή Αερολιμένα της Timişoara — Wizz Air, κατά το μέρος που κρίθηκε με αυτό ότι τα αερολιμενικά τέλη τα οποία έχουν δημοσιευθεί στο εγχειρίδιο αεροναυτικών πληροφοριών του 2010 και οι συμφωνίες που έχουν συναφθεί μεταξύ της Societăţii Naţionale «Aeroportul Internaţional Timişoara — Traian Vuia» SA (AITTV) και της Wizz Air Hungary Légiközlekedési Zrt.
(Wizz Air Hungary Zrt.) το 2008 (συμπεριλαμβανομένων των τροποποιητικών συμφωνιών του 2010), δεν συνιστούν κρατικές ενισχύσεις.
2) Η Ευρωπαϊκή Επιτροπή φέρει τα δικά της δικαστικά έξοδα, καθώς και εκείνα στα οποία υποβλήθηκε η Carpatair SA.
3) Η Wizz Air Hungary και η AITTV φέρουν τα δικά τους δικαστικά έξοδα.
(1)
EE C 378 της 9.11.2020.